29.9.2023
SK
Úradný vestník Európskej únie
C 349/137
2.10.
Komerčná cestná doprava je nervovým systémom hodnotového reťazca hospodárstva EÚ.
Cestná doprava sa veľkou mierou podieľa na hrubom domácom produkte (HDP) EÚ a v celej EÚ zamestnáva viac ako 3,4 milióna ľudí (13).
Medzi výzvy v tomto sektore patrí dosiahnutie toho, aby bola doprava bezpečnejšia a viac chránená pri zachovaní efektívnosti jednotného trhu a zlepšení pracovných podmienok v sektore a dopravnom prostredí ako celku. 2.11.
Nedávny vývoj geopolitickej situácie jasne poukázal na potrebu zabezpečiť odolnosť logistického dodávateľského reťazca EÚ aj v tých najdramatickejších situáciách.
Zvýšené náklady na energiu a závislosť od energie a surovín – spolu s agresívnymi protekcionistickými stratégiami niektorých kľúčových medzinárodných aktérov – ohrozujú hospodársky systém EÚ a blahobyt jej občanov.
Systém komerčnej cestnej dopravy EÚ musí zostať konkurencieschopný, cenovo dostupný a plne funkčný, a to aj za tých najkritickejších okolností.
Regulačný rámec by to mal zabezpečiť.
3.
Návrh nariadenia 3.1.
Návrhom sa má nahradiť nariadenie (EÚ) 2019/1242 (14) o normách CO2 pre nové ťažké úžitkové vozidlá z roku 2019.
Napriek skutočnosti, že hodnotenie výsledkov súčasného nariadenia nie je možné, Komisia sa domnieva, že je potrebné prispieť k cieľom Európskej zelenej dohody a európskeho právneho predpisu v oblasti klímy.
Stanovujú sa v ňom nové záväzné ciele v oblasti emisií CO2 platné od roku 2025. 3.2.
Návrh sa vzťahuje na nákladné vozidlá (nad 5 ton), mestské autobusy a diaľkové autobusy (nad 7,5 tony), ako aj na prípojné vozidlá (vozidlá bez pohonu ťahané motorovým vozidlom).
Hoci ide o významné rozšírenie rozsahu pôsobnosti nariadenia, naďalej existuje regulačná medzera, pokiaľ ide o reguláciu emisií CO2 z osobných a ľahkých úžitkových vozidiel (nákladné vozidlá s hmotnosťou od 3,5 do 5 ton). 3.3.
Na dosiahnutie uvedených cieľov navrhuje Komisia nové a ambicióznejšie ciele v oblasti emisií CO2 pre nové ťažké úžitkové vozidlá od roku 2030.
Podľa návrhu by sa emisie CO2 v porovnaní s úrovňami z roku 1990 znížili v priemere o: — 45 % od 1. januára 2030, — 65 % od 1. januára 2035 a — 90 % od 1. januára 2040. 3.4.
Všetky nové mestské autobusy v EÚ budú musieť mať od roku 2030 nulové emisie (100 % podiel vozidiel s nulovými emisiami).
3.5.
Výnimka z cieľov v oblasti znižovania emisií CO2 sa bude vzťahovať na tieto ťažké nákladné vozidlá:
— vozidlá výrobcov s malým objemom výroby (do 100 vozidiel), — vozidlá používané na banské, lesnícke a poľnohospodárske účely, — vozidlá navrhnuté a vyrobené na použitie ozbrojenými silami a pásové vozidlá, — vozidlá navrhnuté a vyrobené alebo prispôsobené na používanie civilnou ochranou, požiarnymi službami a útvarmi zodpovednými za udržiavanie verejného poriadku alebo poskytovanie neodkladnej zdravotnej starostlivosti, — profesionálne vozidlá, napríklad smetiarske autá. 3.6.
Na rozdiel od emisných noriem CO2 pre osobné a ľahké úžitkové vozidlá sa v návrhu Komisie pre ťažké úžitkové vozidlá považujú vozidlá s vodíkovým pohonom (popri iných v súčasnosti dostupných alternatívnych technológiách, ako sú batériové elektrické vozidlá, alebo vozidlá s vodíkovými palivovými článkami) za možnosť s nulovými výfukovými emisiami.
(13) (14)
Eurostat, Výberové zisťovanie pracovných síl, 2014.
Nariadenie Európskeho parlamentu a Rady (EÚ) 2019/1242 z 20. júna 2019, ktorým sa stanovujú emisné normy CO2 pre nové ťažké úžitkové vozidlá a menia nariadenia Európskeho parlamentu a Rady (ES) č. 595/2009 a (EÚ) 2018/956 a smernica Rady 96/53/ES (Ú. v.
EÚ L 198, 25.7.2019, s. 202).